ระทึก สปรินเตอร์ขบวนดึก โดนขว้างกระจกแตก นายสถานีไม่เชื่อ โจรดักปล้น 
(ภาพจากเจ้าหน้าที่การรถไฟฯ),มือมืดดักขว้างหินใส่ขบวนรถด่วนพิเศษสปรินเตอร์ สุราษฎร์ธานี-กรุงเทพฯ เที่ยวขึ้น จนกระจกบานใหญ่แตก แต่ไม่มีคนบาดเจ็บ เหตุเกิดสถานีนาผักขวง อ.บางสะพาน จ.ประจวบฯ นายสถานีชี้ น่าจะเป็นฝีมือวัยรุ่นคึกคะนอง ไม่ใช่โจรมาดักปล้นแน่,วันที่ 12 ธ.ค. นายวีระ บุญประคอง นายสถานีรถไฟนาผักขวง อ.บางสะพาน จ.ประจวบคีรีขันธ์ เปิดเผยว่า เมื่อช่วงกลางดึกที่ผ่านมาได้รับแจ้งจากเจ้าหน้าที่บนขบวนรถไฟด่วนสปรินเตอร์ สุราษฎร์ธานี - กรุงเทพฯ ว่า มีเหตุคนร้ายใช้ก้อนหินขว้างใส่ขบวนรถไฟ ทำให้กระจกที่บานหน้าต่างรถไฟแตกเสียหาย เหตุเกิดช่วงขาขึ้นกรุงเทพฯ ก่อนถึงสถานีรถไฟบ้านนาผักขวง ต.กำเนิดนพคุณ อ.บางสะพาน,ในที่เกิดเหตุ พบรถไฟด่วนสปรินเตอร์ที่ 44 สุราษฎร์ธานี - กรุงเทพฯ จอดสำรวจความเสียหายหลังจากมีผู้โดยสารแจ้งว่า กระจกบริเวณที่นั่งด้านทิศตะวันตกถูกปาจนแตกเสียหาย แต่ไม่มีผู้ได้รับบาดเจ็บ โดยเศษกระจกที่แตกละเอียดตกกระจายเกลื่อนเบาะที่นั่งผู้โดยสาร,นายวีระ บุญประคอง นายสถานีฯ กล่าวด้วยว่า ตนมาเข้าเวรที่สถานีในตอนเช้า ได้รับแจ้งจากเจ้าหน้าที่ว่า มีเหตุคนร้ายใช้หินปาใส่ขบวนรถไฟ ไม่มีผู้โดยสารได้รับบาดเจ็บ แต่กระจกรถได้รับความเสียหาย จึงให้เจ้าหน้าที่ไปแจ้งความที่ สภ.บางสะพาน ซึ่งส่วนตัวคิดว่า คนร้ายน่าจะเป็นกลุ่มวัยรุ่นที่ทำไปด้วยความคึกคะนอง คงไม่ได้หวังผลอะไรจากการกระทำ เนื่องจากรถดังกล่าวเป็นรถด่วนติดแอร์ หากมีคู่อริอยู่ในขบวนรถ ก็คงไม่สามารถที่จะกะระยะเพื่อขว้างหินไปถูกตัวได้ หรือหากกระทำเพื่อหวังทรัพย์สินก็ยิ่งไม่สามารถทำได้ เนื่องจากขบวนรถวิ่งด้วยความเร็ว จึงสันนิษฐานว่า เกิดจากความคึกคะนอง มากกว่าหวังผลอย่างอื่น.
มือมืดดักขว้างหินใส่ขบวนรถด่วนพิเศษสปรินเตอร์ สุราษฎร์ธานี-กรุงเทพฯ เที่ยวขึ้น จนกระจกบานใหญ่แตก แต่ไม่มีคนบาดเจ็บ เหตุเกิดสถานีนาผักขวง อ.บางสะพาน จ.ประจวบฯ นายสถานีชี้ น่าจะเป็นฝีมือวัยรุ่นคึกคะนอง ไม่ใช่โจรมาดักปล้นแน่ 
ขว้างกระจก,รถสปรินเตอร์,ขว้างกระจกรถสปรินเตอร์,แก๊งขว้างกระจก,ขว้างกระจกรถไฟ